ডিন্দ্রা ডটিন
ডিন্দ্রা জলিসা শাকিরা ডটিন (ইংরেজি: Deandra Jalisa Shakira Dottin; জন্ম: ২১ জুলাই, ১৯৯১) বার্বাডোসে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ডানহাতি ফাস্ট মিডিয়াম বোলার হিসেবে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশগ্রহণ করছেন। এছাড়াও ডানহাতে ব্যাটিংয়ে পারদর্শী তিনি। জুন, ২০০৮ সালে ওয়েস্ট ইন্ডিজ দলের পক্ষে অভিষেক ঘটে তার। সচরাচর নিচের সারিতে ব্যাটিং করেন ডিন্দ্রা ডটিন। ২০১০ সালে মহিলাদের টুয়েন্টি২০ আন্তর্জাতিকে প্রথম সেঞ্চুরি করেন তিনি।